CELEX: C2005/093/72
Language: el
Date: 2005-04-16 00:00:00
Title: Υπόθεση Τ-76/04: Προσφυγή του Dario Scotto κατά της Επιτροπής των Ευρωπαϊκών Κοινοτήτων, ασκηθείσα στις 18 Φεβρουαρίου 2005

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/40
            
         Προσφυγή του Dario Scotto κατά της Επιτροπής των Ευρωπαϊκών Κοινοτήτων, ασκηθείσα στις 18 Φεβρουαρίου 2005
   (Υπόθεση Τ-76/04)
   (2005/C 93/72)
   Γλώσσα διαδικασίας: η ιταλική
   Ο Dario Scotto, εκπροσωπούμενος από τον καθηγητή Massimo Condinanzi, avvocato, άσκησε στις 18 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Ευρωπαϊκής Επιτροπής.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής, της 27ης Οκτωβρίου 2004, περί απορρίψεως της υποβληθείσας υπ' αριθ. R/616/04 ενστάσεως του προσφεύγοντος, της 12ης Ιουλίου 2004, και κατ' επέκταση την υπ' αριθ. 23330 έκθεση αξιολογήσεως σταδιοδρομίας·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι και κύρια επιχειρήματα
   Ο προσφεύγων βάλλει κατά της αξιολογήσεως που εμπεριέχει η έκθεση περί αξιολογήσεως της σταδιοδρομίας του (ΕΑΣ) για το χρονικό διάστημα από 1ης Ιανουαρίου 2003 έως 31 Αυγούστου 2003.
   Προς υποστήριξη των αιτιάσεών του, ο προσφεύγων επικαλείται:
   
               —
            
            
               Παράβαση του άρθρου 43 του Κανονισμού Υπηρεσιακής Καταστάσεως των Υπαλλήλων και των σχετικών διατάξεων εφαρμογής του.
            
         
               —
            
            
               Παραβίαση της διαδικασίας περί καταρτίσεως της ΕΑΣ λόγω μη πλήρους αξιολογήσεως κατά την περίοδο αναφοράς.
            
         
               —
            
            
               Συνδρομή πρόδηλης πλάνης περί τα πραγματικά περιστατικά που άπτονται της αξιολογήσεως της δραστηριότητας του προσφεύγοντος σε σχέση με τους επί μέρους οριζόμενους στόχους.